L'Eliana celebra la XXI edició d’Escrits a la Tardor
19 de desembre de 2022

Divendres passat, 16 de desembre el Nou Espai del Centre Sociocultural va acollir la celebració de la XXI edició d‘Escrits a la Tardor Vila de l'Eliana, el certamen literari en narrativa curta en castellà i en valencià que té com a objectiu fomentar, despertar i estimular la creació artística i literària, i impulsar l'hàbit de la lectura, i l'ús social de la llengua de la Comunitat Valenciana en tots els sectors.

L'acte de lliurament dels premis va arrancar amb la representació a càrrec de Teatreliana de la versió dramatitzada de l'obra que va resultar guanyadora de l'edició anterior en la categoria Juvenil Local: ‘Vicentet’ escrit per l’elianera Lola Cordero.

En aquesta edició el jurat ha seleccionat, entre prop de mig centenar de relats presentats al concurs, el títol ‘Yamile i la rectitud’, de Miguel Ángel González, de Madrid, en la categoria Primera de Castellà dotat amb 1.000 euros. En la Primera de Valencià ‘Amsterdam’, escrit per Carme Cardona, de Benaguasil, ha sigut el relat triomfador amb 1.200 euros. Finalment el premi en la subcategoria de Juvenil Local en valencià dotat en 200 euros ha sigut per l’elianeroJorge Ponce amb el seu títol ‘Gregory, el salvador de planetes’. La resta de categories han quedat desertes.

El comité seleccionador ha valorat els criteris de tècnica literària i estil, creativitat i originalitat de l'obra, gramàtica, correcció de text i presentació. A més, com en edicions anteriors el consistori ha editat 250 exemplars per a la commemoració d'aquest certamen. Com cada any les obres presentades al concurs, organitzat per les Regidories de Cultura, Educació i Política Lingüística, són inèdites, no premiades amb anterioritat i de temàtica lliure.